stanford-oval/wikipedia huggingface dataset:
מיסטיק (נהר)
חיות בר

בתקופה מסוימת,[דרושה הבהרה] נהר המיסטיק היה ביתם של מינים רבים של דגים, כולל סלמון, מספר סוגים של הרינג, בס מנומר, כחלחל, בס קטן, מגרד, באגוויל, קרפיון ועוד. אף על פי שרוב המינים הללו עדיין חיים בנהר המיסטיק, בניית זיהום וסכר פגעו קשות באוכלוסיות. זיהום הגיע מטחנות שונות ומחצר קטנה לבניית אוניות בעבר. המקור העיקרי לזיהום במאה העשרים ועד ימינו הוא מניקוז מערים ועיירות באגף המים. רבים מהרישומים של צנרת הניקוז הסמוכה אבדו, או שינויים והסחות דעת ללא תיעוד. פעם שתואר כמי שיש כל כך הרבה הרינג שאפשר לחצות את הנהר על גבם, הריצת הרינג של מיסטיק נהר היא קטנה בהרבה מכפי שהיה בתקופות היסטוריות. הזיהום העלה את רמות החיידקים והעכירות, מה שהופך את זה לדליל לחיובי.
בתרבות העממית

בשנת 1844 תיארה הסופרת לידיה מריה צ'ילד את מסעה לאורך נהר המיסטיק עד לבית סבה בשיר "מעבר לנהר ודרך העץ." (בית סבה, ששוקם על ידי אוניברסיטת טופטס בשנת 1976, עדיין ממוקם ליד הנהר ברחוב דרום במדפורד.) הרומן הפופולרי של ג'ון טאונסנד טרובברידג' משנת 1882, "גאות הטחנות של האחים טינקהאם", התמקם לאורך הנהר בתקופה שבה עדיין היו מים מלוחים הגיע לאגמים המיסטיים. ברומן של דניס להיין בשם זהה, המיסטיק ריבר בבוסטון מחזיק בהתפתחות סיפורית מרכזית בתעלומה. מאוחר יותר ביים קלינט איסטווד את העיבוד הקולנועי המהולל.
בשיר "טרמפ של פול ריבר" משנת 1861 מאת הנרי ווסוורת' לונגפלו, פול ריבר רוכב לאורך גדות נהר המיסטיק.
מרכז הצפרות בעקבה

| --- | --- |

מגלן חום במרכז הצפרות
 מידע כללי
 סוג:  פארק, מרכז צפרות
 תאריך הקמה:  2004 
 מבקרים בשנה:  10,000
 גוף מנהל:  החברה המלכותית לשימור הטבע
 מיקום
 מדינה:  ירדן ירדן
 מיקום:  עקבה 
 קואורדינטות:  29°34′16″N 34°59′07″E﻿ / ﻿29.57107°N 34.98532°E﻿ / 29.57107; 34.98532
 אתר רשמי
 
דרומי הסלוודורה במרכז הצפרות
מרכז הצפרות בעקבה הוא מרכז צפרות ותחנה לניטור מיני עופות נודדים בעקבה שבירדן. המרכז הוקם בשנת 2004 על ידי הרשות לאזורים כלכליים מיוחדים של עקבה(אנ') בשיתוף חברת המים של עקבה ומנוהל על ידי החברה המלכותית לשימור הטבע. כמו כן, מספר המבקרים השנתי באתר נאמד ב־10,000.
מרכז זה פועל בשיתוף פעולה עם מרכז הצפרות באילת, וביחד איתו הוא מהווה את אחד מאזורי המנוחה החשובים ביותר עבור העופות הנודדים בירדן, בזכות כך שהוא אזור המנוחה האחרון של עופות אלה לפני כניסתן למדבר סיני, וגם אזור המנוחה הראשון שלהן עם שובן מהמדבר.
מרכז הצפרות

פעולות הניטור במרכז הביאו לרישום ותיעוד של כ-271 מינים שונים של עופות, המהווים יחד כ-57% מסך המינים שתועדו בירדן, עם איסוף מספרי של יותר מרבע מיליון עופות במהלך שנה אחת הכוללת שתי עונות נדידה. כמו כן, תועדו במרכז כ-17 מיני עופות נדירים כולל צולל ביצות הנמצאים בסכנת הכחדה עולמית.
ראו גם

פארק הצפרות אילת
החי בירדן
מעצב תעשייתי

מעצב תעשייתי הוא בעל מקצוע העוסק בעיצוב תעשייתי. לשם ביצוע עבודתו שולט המעצב התעשייתי באופן חלקי בידע הנדסי אך גם בקי בתחומים התרבותיים של האמנות הפלסטית והאדריכלות. המעצב התעשייתי הוא האחראי לאפיון החווייתי של האובייקט בכל תצורות הקיום שלו, מהאריזה ועד ההתכלות. מטרת המעצב היא לפתור בעיות וצרכים הקשורים במוצר עליו הוא עובד, אך יחד עם זו הוא גם עוסק בייצור אייקונים תרבותיים.
כישורי התפקיד הנדרשים למעצב תעשייתי הם רבים והם משתרעים על תחומים שונים מאוד באופיים. נאמר לעיתים על המעצב התעשייתי שהוא ניחן בידע שטחי אך על מגוון עצום של תחומים. הסיבה הראשונה לכך היא שלקוחותיו מגיעים מתחומי תעשייה שונים בתכלית, ועליו להיות גמיש מספיק מחשבתית ללמוד על המוצר אותו הוא הולך לעצב במהירות רבה. הסיבה השנייה היא שהמעצב הוא אינטגרטור של כל בעלי התפקידים בחברה המייצרת החל במנהל השיווק, מנהל המכירות, מנהל הפיתוח ההנדסי, מנהל התקציבים, מנהל הנדסת האנוש, וכלה במנהל הייצור.
בתחום הידע המעצב זקוק להבנה מעמיקה בתחומים הבאים:
טכנולוגיה - חומרים ותכונותיהם, מכניקה, פיזיקה, תהליכי ייצור ותהליכי אריזה ומשלוח.
חוויית המשתמש - אנתרופומטריה, אינטראקציה, תסריטי תפעול, קריאות של סמלים, פסיכולוגיה של צבעים, עוצמות ערך, זיכרון קולקטיבי וקבוצתי ועוד.
סוציולוגיה ואנתרופולוגיה.
היסטוריה של העיצוב.
תרבות היקפית - תולדות האומנות, תולדות האמנות, תולדות האדריכלות, תולדות הצורפות ותולדות האופנה.
תאוריה של העיצוב.
תכנון בר-קיימא, ניהול סביבה, אקולוגיה ותורת המיחזור.
עתידנות.
מתודולוגיות של חדשנות.
כלכלה ומנהל עסקים, תורות השיווק ומכירות.
קניין רוחני ופטנטים.
פילוסופיה.
בתחומי המיומנות המעצב צריך לפתח את הכישרון בתחומים הבאים:
לרשום ולהמחיש באופן ויזואלי את רעיונותיו,
לפסל בחומרים שונים את המודלים והסקיצות התלת־ממדיות,
לפסל ולתכנן באמצעות תוכנות מחשב תלת־ממדיות,
לשלוט באמצעי המחשה גרפיים ידניים וממוחשבים,
להפעיל כלי עבודה ולבנות מודלים מומחשים ואבות טיפוס ועוד.
לימודי עיצוב תעשייתי בישראל

בישראל אורכים הלימודים לתואר אקדמי ארבע שנים ולימודים לתואר הנדסאי שלוש שנים. נכון לעשור השלישי של המאה ה-21 מתקיימים לימודי עיצוב תעשייתי בישראל במוסדות הבאים:
בצלאל אקדמיה לאומנות ועיצוב ירושלים (B.Des, M.Des)
שנקר – בית ספר גבוה להנדסה ולעיצוב (B.Des)
HIT מכון טכנולוגי חולון (B.Des)
המכללה האקדמית הדסה ירושלים (B.Des)
סמינר הקיבוצים - תואר ראשון בחינוך ועיצוב(B.Ed.Des)
הטכניון - מכון טכנולוגי לישראל (תואר שני)
המכללות הבאות מעניקות תואר הנדסאי:
מכללת אורט סינגאלובסקי
אוניברסיטת אריאל בשומרון
המכללה הטכנולוגית באר שבע
מסיב דופק

| --- | --- |

 מידע כללי
 על שם:  George J. Dufek 
 גובה:  2,150 מ' 
 מיקום:  אזור הברית האנטארקטית,
 רכס הרים:  הרי פנסקולה 
 קואורדינטות:  82°37′42″S 53°07′10″W﻿ / ﻿82.628244444444°S 53.119391666667°W﻿ / -82.628244444444; -53.119391666667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימסיב דופק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימסיב דופק
 
מסיב דופק המכונה גם מסיב אוגוסטו פינושה או מסיב שנטה טריסטה (באנגלית: Dufek Massif; או Augusto Pinochet Massif; או Santa Teresita Massif) הוא מסיב או רכס הרים, המכוסה ברובו שלגים, בחלק הצפוני של הרי פנסקולה, בארץ המלכה אליזבת שבאנטארקטיקה.
גאוגרפיה

אורכו של המסיב 50 קילומטרים.
המסיב ממוקם ממערב לרכס פורסטל (אף הוא בהרי פנסקולה).
שטחו של המסיב 11,668 קילומטרים רבועים.
הנקודה הגבוהה ביותר במסיב היא פסגת אינגלנד, שגובהה 2,150 מטרים מעל פני הים.
גאוגרפיה > אתרים ברכס

במסיב מצויים האתרים:
| מסיב דופק |
| --- | --- | --- |
| קרחונים | אדג' |  |
| עמקים | עמק דייוויס (אנטארקטיקה) |  |
| הרים | אינגלנד • ווקר • נויברג |  |
| נונאטאקים | בראון • ראושיו |  |
| אגמים | אגם פורלידס |  |
| מצוקים | מצוק פורלידס |  |
| מצוקי בוייד | נונאטאק קוקס • סלע רנקין |  |
היסטוריה > גילוי ומיפוי המסיב

ההר התגלה מהאוויר וצולם מהאוויר לראשונה בטיסה שנערכה ב--13 בינואר 1956, על ידי מטוס סיור שטס במשימה לחצות את אנטארקטיקה במסגרת מבצע דיפ פריז. הטיסה החלה ממצר מקמרדו והמטס חצה את היבשת, הגיע לים ודל, ושב לנקודת מוצאו.
מיפוי כל אזור הרי פנסקולה (וכן המסיב), בוצע על ידי הסקר הגאולוגי של ארצות הברית בשנים 1967 ו- 1968.
המיפוי כלל סקרים על הקרקע, ובוצע בנוסף בהתבסס על תצלומי אוויר שצולמו על ידי צי ארצות הברית בשנת 1964.
היסטוריה > מקור השם

שמו של המסיב ניתן לו על ידי הוועדה המייעצת לשמות אנטארקטיים.
המסיב נקרא על שמו של אדמירל משנה ג'ורג' ג'יי. דופק, מצי ארצות הברית, שהיה המפקד הישיר של כוח המשימה 43 של חיל הים האמריקאי, במהלך מבצע דיפ פריז (שבמסגרתו התגלה המסיב).
ראו גם

אתרים נוספים באנטארקטיקה הקרויים על שמו של אדמירל משנה ג'ורג' ג'יי. דופק:
חוף דופק
ראש דופק
הר דופק
לקריאה נוספת

• Gunter Faure, Teresa M. Mensing, , PP 443 - 453
• BECK, M., FORD, A. & BOYD, W. , Nature 217, 534–535 (1968). https://doi.org/10.1038/217534a0
• Dominic A. Hodgson, Peter Convey, Elie Verleyen, Wim Vyverman, Sandra J. McInnes, Chester J.Sands, Rafael Fernández-Carazo, Annick Wilmotte, Aaike De Wever, Karolien Peeters, Ines Tavernier, Anne Willems, , Polar Science Volume 4, Issue 2, August 2010, Pages 197-214 https://doi.org/10.1016/j.polar.2010.04.003
הערות שוליים

1 2 3 4 5 6 7 8 9 10  מידע גאוגרפי והיסטורי
1 2  מידע גאוגרפי
↑  לפי מקור אחר, שיא גובהו של המסיב 1,949 מטרים מעל פני הים
↑  חוף דופק באתר הסקר הגאולוגי של ארצות הברית
↑  ראש דופק באתר הסקר הגאולוגי של ארצות הברית
↑  הר דופק באתר הסקר הגאולוגי של ארצות הברית
| רכס פורסטל |
| --- | --- | --- |
| רכסים | שלוחת אבלה |  |
| הרים | הר לצ'נר |  |
| פסגות | דירדאל • ואטס • פיירל |  |
| מצוקים | מצוק קמפ • סלע קואל |  |
| נונאטאקים | אקרמן • בלאנט • ואנגאד |  |
| קרחונים | צ'יימברס |  |
| שדות שלג | מידיאן • סאלי |  |
| אתרים נוספים בהרי פנסקולה |
| --- | --- | --- |
| קרחונים | קרחון אקדמי |  |
| מפלי קרח וזרמי קרח | מפל הקרח אמונדסן • זרם הקרח פאונדיישן |  |
| רמות | מישור אירקווי |  |
| הרים וגבעות | גבעות הימלברג • מסיב פורד • פסגות קסטר |  |
| נונאטאקים ומצוקים | סלעי אדג' • נונאטאק פרל |  |
| --- | --- |
בקרת זהויות :  NLI: 987007602374405171  LCCN: sh2013000368  VIAF: 315168885   WorldCat (עם VIAF): 315168885
מסע בין כוכבים: המרד

| --- | --- |

 בימוי:  ג'ונתן פרייקס 
 הופק בידי:  ריק ברמן 
 תסריט:  ריק ברמן מייקל פילר יוצר: ג'ין רודנברי
 עריכה:  פטר ברגר 
 שחקנים ראשיים:  ראו פירוט
 מוזיקה:  ג'רי גולדסמית' 
 צילום:  מתיו פ' לאונטי 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  11 בדצמבר 1998
 משך הקרנה:  103 דק' 
 שפת הסרט:  אנגלית 
 סוגה:  סרט פעולה, סרט מדע בדיוני, סרט הרפתקאות 
 תקציב:  58 מיליון דולר
 הכנסות:  112.6 מיליון דולר
 הכנסות באתר מוג'ו:   startrek9
 פרסים:  Best Performance in a Feature Film - Supporting Young Actor 
 סרט קודם:  מסע בין כוכבים: המפגש
 סרט הבא:  מסע בין כוכבים: נמסיס
 אתר רשמי
 דף הסרט ב־IMDb
 
מסע בין כוכבים: המרד (אנגלית: Star Trek: Insurrection) הוא סרט מדע בדיוני משנת 1998, והוא התשיעי בסדרת סרטי מסע בין כוכבים. סרט זה הוא השלישי בו מככב צוות הדור הבא של האנטרפרייז.
הסרט זכה למספר מועמדויות לפרסים, ביניהם פרס סאטורן בקטגוריות סרט המדע בדיוני הטוב ביותר והאיפור הטוב ביותר, מועמדות לפרס הוגו על העיבוד הדרמטי הטוב ביותר, ומועמדות לפרס סטלייט על האפקטים המיוחדים.
עלילה

צוות ספינת החלל "אנטרפרייז-E" מקבל שדר במהלך משימה דיפלומטית, לפיו לוטננט קומנדר דאטה איבד את עשתונותיו במהלך משימת תצפית שגרתית בעולם הבית של גזע הבּאקוּ. גזע הבאקו הוא שוחר שלום, כשכוכב הלכת בו הם חיים פולט קרינת התחדשות שמאפשרת תהליך מואט ביותר של הזדקנות, מה שגורם להם לחיות בשלווה בכוכב ללא כל התערבות טכנולוגית. הפדרציה, תחת פיקודו של אדמירל דוהרטי בשיתוף עם גזע הסוֹנַ'א, בראשות המנהיג רואפו, מנהלים מחקר על אורח חייהם של הבאקו בחשאי, כאשר דאטה הצטרף למחקר.
לאחר שה"אנטרפרייז" משגרת אליה את דאטה, דוהרטי רוצה שפיקארד וצוותו ימשיכו בדרכם. אולם, צוות ה"אנטרפרייז" רוצה לגלות מה גרם לדאטה לאבד את עשתונותיו ולירות על כוחות הפדרציה והסונ'א. צוות נחיתה משתגר אל פני הכוכב, והם מגלים ספינת פדרציה מוסווית שבתוכה חדר הולוגרמות עם תעתיק מדויק של כפר הבאקו, מתוך כוונה להעביר את הבאקו ללא ידיעתם וללא רצונם מהכוכב. במהלך חקירתם, הצוות נתקל בהשפעות הכוכב החיוביות - פיקארד מרגיש צעיר יותר, רייקר וטרוי מתקרבים חזרה זה לזה, ומערכת העצבים האופטית של לה פורג' מתחדשת, מה שגורם לו לראות בלי עזרת מכשיר הראיה. פיקארד אפילו מתחבר לאישה מגזע הבאקו בשם אניז', שטוענת כי היא מבוגרת בהרבה יותר ממה שהיא נראית.
פיקארד מגלה שמערכת הכוכבים מכילה חלקיקים בעלי קרינה מטאפיזית שמרוכזים בטבעות כוכבי הלכת, מה שנותן להם את אפקט מעיין הנעורים. עוד הוא מגלה, שגזע הסונ'א, יחד עם אדמירל דוהרטי, רוצים לחצוב את המחצב הטבעי הזה לתועלתם. פיקארד מתעמת עם דוהרטי על ההפרה הבוטה הזו של חוקי הפדרציה, אך זה פוקד עליו לציית לו. לאור המצב, פיקארד ושאר הצוות חוזרים לכוכב ומנסים למנוע את העברת התושבים לספינה המוסווית. הם חושפים בפני הבאקו את הספינה ואת תוכניתם של האדמירל ורואפו, שמגלים זאת ומתחילים לשגר את התושבים בכוח לספינה. פיקארד וצוותו מובילים את תושבי הכפר לאזור סלעי שעמיד בפני השתגרויות.
רייקר, תחת פיקוד ה"אנטרפרייז", מתכוון ליצור קשר עם פדרציית הכוכבים המאוחדת ולידע אותה על המצב. אדמירל דוהרטי פוקד על רואפו לשלוח שתי ספינות חלל להשמיד את ה"אנטרפרייז" לפני שזו תצליח. בעזרת תמרון מחוכם של רייקר, ה"אנטרפרייז" נעזרת בגזים הטבעיים של הכוכב כדי לפוצץ את הספינות. צוות הנחיתה ואנשי הבאקו נשבים בידי הסונ'א, שלאחר בדיקת סמני DNA מתגלים כאנשי גזע הבאקו שהוגלו מהכוכב לפני עשרות שנים וכעת מחפשים נקמה ב"הוריהם". רואפו מתעקש להפעיל את המתקן שיחצוב את החלקיקים, אולם עדיין יש אנשים בכוכב. אדמירל דוהרטי מנסה לעצור אותו, אך רואפו הורגו. פיקארד משכנע את אחד מאנשי הסונ'א, גלאטין, שיעזור לו לעצור את רואפו, והוא משחרר אותם. פיקארד משתמש בחדר ההולוגרמות כדי לשטות ברואפו, אך הניסיון נכשל, ושניהם מנהלים מאבק על סיפון המתקן. פיקארד מביס את רואפו ומפעיל את מנגנון ההשמדה העצמית, בשעה שה"אנטרפרייז" מצילה אותו בדיוק לפני התפוצצות המתקן.
בסוף, אנשי סונ'א מתקבלים חזרה בקרב אנשי הבאקו וה"אנטרפרייז" ממשיכה במסעותיה.
שחקנים ראשיים

| שחקן | תפקיד |
| --- | --- |
פטריק סטוארט: קפטן ז'אן-לוק פיקארד
ג'ונתן פרייקס: קומנדר ויליאם רייקר
ברנט ספיינר: לוטננט קומנדר דאטה
לוואר ברטון: לוטננט קומנדר ג'ורדי לאפורג'
מייקל דורן: לוטננט קומנדר וורף
גייטס מק'פאדן: קומנדר (דוקטור) בוורלי קראשר
מרינה סירטיס: קומנדר (יועצת) דיאנה טרוי
דונה מרפי: אניז'
פ. מוריי אברהם: אדהר רואפו
אנטוני זרבה: אדמירל מתיו דוהרטי
תקציב ורווחים

הסרט, שנעשה בתקציב של 58 מיליון דולר, הכניס מעל 70 מיליון בארצות הברית ויותר מ-112 מיליון דולר ברחבי העולם.
הערות שוליים

↑  Star Trek: Insurrection - IMDb, נבדק ב-2020-11-28
| מסע בין כוכבים: הדור הבא |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | פטריק סטיוארט • ג'ונתן פרייקס • לוואר ברטון • מייקל דורן • גייטס מק'פאדן • מרינה סירטיס • ברנט ספיינר • ויל ויטון • דניס קרוסבי • דיאנה מולדואר |  |
| דמויות ראשיות | ז'אן-לוק פיקארד • ויליאם רייקר • ג'ורדי לה פורג' • וורף • בוורלי קראשר • דיאנה טרוי • דאטה • וסלי קראשר • טאשה יאר • קתרין פולאסקי |  |
| דמויות משנה | מיילס או'בריאן • רג'ינלד בארקלי • גאורון • גאינן • רו לארן • סארק • סילה • זפרם קוקרן • קיו • קיילאס • תומאס רייקר |  |
| גזעי חייזרים | אל-אוריאנים • אנדרואיד • באג'ורנים • בטאזואיד • בורג • וולקנים • פרנגי • קיו • קרדאסים • קלינגונים • רומולאנים |  |
| מושגים | אנטרפרייז-D • אנטרפרייז-E • הולודק • וייזור • טרנספורטר • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| סרטי הקולנוע | דורות • המפגש • המרד • נמסיס |  |
| פרקים בולטים | Encounter at Farpoint • The Big Goodbye • Pen Pals • Q Who • Yesterday's Enterprise • The Best of Both Worlds • Redemption • Darmok • The Outcast • The Inner Light • All Good Things... |  |
| ראו גם | זיכיון מסע בין כוכבים • מסע בין כוכבים: פיקארד • אימזדי |  |
| --- | --- |
בקרת זהויות :  BNE: XX3955813  GND: 4572160-9  LCCN: no98133700  VIAF: 180461078   WorldCat (עם VIAF): 180461078
מישל טרי

| --- | --- |
אין תמונה חופשית
 לידה:  ינואר 1979 (בת 45) וסטון-סופר-מר, הממלכה המאוחדת 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (2004)  Priory Community School  אוניברסיטת קארדיף  Weston College 
 פרסים והוקרה:  פרס אוליבייה 
 פרופיל ב-IMDb
 
מישל טרי (באנגלית: Michelle Terry; נולדה ב-1979) היא שחקנית אנגלייה זוכת פרס אוליבייה. היא מוכרת מעבודתה עם תיאטרון שייקספיר גלוב, הלהקה השייקספירית המלכותית, התיאטרון המלכותי הלאומי, ומהופעותיה בטלוויזיה בעיקר מכתיבה והמשחק בסדרה "בית הקפה" של רשת Sky.
ביוגרפיה

טרי נולדה בווסטון-סופר-מר. היא גדלה בקיוסטוק ולמדה בבית הספר "Priory Community School" וב-"Broadoak Sixth Form Centre".
מגיל צעיר שאפה טרי להיות שחקנית. היא השתתפה בחוג תיאטרון חובבים ונרשמה לבחינות של האקדמיה למוזיקה ולאמנויות הדרמה של לונדון בשירה, פרוזה ודקלום. בגיל 14 הצטרפה לתיאטרון הלאומי לנוער. היא למדה ספרות אנגלית באוניברסיטת קרדיף, ואחר כך למדה באקדמיה המלכותית לאמנות הדרמה וסיימה את התואר ב-2004.
ביוגרפיה > קריירה

הופעת הבכורה של טרי הייתה בסיבוב הופעות של המחזה "Blithe Spirit" שהוצג בהמשך בווסט אנד. טרי גילמה את המשרתת והייתה שחקנית מחליפה לתפקיד אלווירה. עוד בתיאטרון שיחקה במחזות "The War on Terror", "50 Ways to Leave Your Lover", "The Man Who Had All the Luck" מאת ארתור מילר, "Tribes" והמחזה "כטוב בעיניכם". בתיאטרון הלאומי הופיעה טרי במחזות "London Assurance", "סוף טוב הכול טוב" ו-"England People Very Nice".
טרי זכתה לשבחי הביקורת על עבודתה בתיאטרון שייקספיר גלוב, עבור הופעתה במחזה "כטוב בעיניכם" נכתב בעיתון Financial Times הלונדוני: "איני בטוח אם אפשר לראות את מישל טרי על הבמה מבלי להתאהב בה מעט. יש בה אינטליגנציה, כושר המצאה וחיות כדי לשחק את הדמות ובמופע בו זמנית".
עם הלהקה השייקספירית המלכותית שיחקה טרי בהפקות של "Days of Significance", "פריקלס", "אגדת חורף", "ציד המכשפות" ו"עמל אהבה לשווא" בתפקיד רוזלין. היא בין הכותבים של "Sudden Loss of Dignity" שהוצג בתיאטרון בוש ב-2009.
טרי הופיעה בגרסאות מצולמות של המחזות "London Assurance" ו"סוף טוב הכל טוב" במסגרת תוכניות "התיאטרון הלאומי בשידור חי". כמו כן שיחקה בתיאטרון הגלוב בהפקות "עמל אהבה לשווא" ו"חלום ליל קיץ" שיצאו לאור על גבי DVD.
ב-24 ביולי 2017 פורסם שטרי תחליף את אמה רייס בתפקיד המנהלת האמנותית של השייקספיר גלוב.
ב-2018 הופיעה בהפקת השייקספיר גלוב ל"המלט" בתפקיד המלט.
ב-2021 הופיעה בהפקת השייקספיר גלוב ל"הלילה השנים עשר" בתפקיד ויולה.
בטלוויזיה שיחקה טרי בפרק בסדרה "ניצבים", בפרק בסדרה "חוק וסדר: UK", ובפיילוט של "Reunited" מאת מייק בולן בתפקיד שרה. היא הייתה שותפה לכתיבה יחד עם ראלף ליטל של סדרת הדרמה קומית "בית הקפה", בה כיכבו שניהם. הסדרה שודרה ב-Sky1 בין השנים 2011 עד 2013. טרי גילמה את שרה פורטר, ומקום ההתרחשות של הסדרה היה בעיר הולדתה וסטון-סופר-מר.
ביוגרפיה > פרסים

טרי זכתה בפרס השחקנית הטובה ביותר בשנת 2008 של פרסי התיאטרון של מנצ'סטר איבנינג ניוז, על הופעתה במחזה "The Man Who Had All the Luck" בדונמאר ורהאוס.
ב-2011 זכתה טרי בפרס אוליבייה לשחקנית המשנה הטובה ביותר על הופעתה בתפקיד סילביה במחזה "Tribes" בהפקת תיאטרון רויאל קורט.
ביוגרפיה > חיים אישיים

טרי נשואה לשחקן פול רדי. לבני הזוג יש בת אחת.
ביוגרפיה > תפקידים בתיאטרון

"Blithe Spirit", תיאטרון סאבוי, לונדון (2005)
"כטוב בעיניכם", תיאטרון ניו ויק, ניוקאסל-אנדר-ליים (2005)
"ציד המכשפות", תיאטרון רויאל שייקספיר, סטרטפורד אפון אייבון (2006)
"פריקלס", תיאטרון סוואן, סטרטפורד אפון אייבון (2006/7)
"אגדת חורף", תיאטרון סוואן, סטרטפורד אפון אייבון (2006/7)
"עמל אהבה לשווא", תיאטרון שייקספיר גלוב, לונדון (2007)
"המלחמה בטרור", תיאטרון בוש, לונדון (2008)
"50 Ways to Leave Your Lover", תיאטרון בוש, לונדון (2008)
"The Man Who Had All the Luck", תיאטרון דונמר ורהאוס, לונדון (2008)
"Tribes", תיאטרון רויאל קורט, לונדון (2010)
"England People Very Nice", התיאטרון הלאומי, לונדון (2009)
"סוף טוב הכול טוב", התיאטרון הלאומי, לונדון (2009)
"London Assurance", התיאטרון הלאומי, לונדון (2010)
"Light Shining in Buckinghamshire", תיאטרון ארקולה, לונדון (2010)
"קומדיה של טעויות", התיאטרון הלאומי, לונדון (2011/12)
"In The Republic of Happiness", תיאטרון רויאל קורט, לונדון (2012/13)
"Before the Party", תיאטרון אלמיידה, לונדון (2013)
טיטניה ב"חלום ליל קיץ", תיאטרון שייקספיר גלוב, לונדון (2013)
"עמל אהבה לשווא" ו"מהומה רבה על לא דבר" ("Love's Labour's Won"), תיאטרון רויאל שייקספיר, סטרטפורד אפון אייבון (2014)
"Privacy", דונמאר ורהאוס (2014)
"כטוב בעיניכם", תיאטרון שייקספיר גלוב, לונדון (2015)
"מטוהרים", התיאטרון הלאומי, לונדון (2016)
"הנרי החמישי", תיאטרון ריג'נטס פארק, לונדון (2016)
המלט ב"המלט", שייקספיר גלוב (2018)
ויולה ב"הלילה השנים עשר", שייקספיר גלוב (2021)
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 | ניצבים | Extras | ניצבת | בפרק "פטריק סטיוארט" |
| 2009 | חוק וסדר: UK | Law & Order: UK | דבי גרוב | בפרק "Unloved" |
| 2009 | סוף טוב הכול טוב | National Theatre Live: All's Well That Ends Well | הלנה |  |
| 2010 |  | National Theatre Live: London Assurance | גרייס הרקוויי |  |
| 2010 |  | Reunited | שרה | פיילוט |
| 2012 |  | My Times |  | סרט קצר |
| 2011–2013 | בית הקפה | The Cafe | שרה פורטר | גם כתיבה |
| 2012 | קומדיה של טעויות | National Theatre Live: The Comedy of Errors | לוצ'אנה |  |
| 2014 | חלום ליל קיץ | Shakespeare's Globe: A Midsummer Night's Dream | טטיאנה / היפוליטה |  |
| 2015 | עמל אהבה לשווא | Royal Shakespeare Company: Love's Labour's Lost | רוזלין |  |
| 2016 |  | The Complete Walk: Hamlet | המלט | סרט קצר |
| 2018 | מרצ'לה | Marcella | ג'יין קולטי | עונה שנייה |
הערות שוליים

↑  Michelle Terry
1 2  Michelle is right at home for new Sky comedy show Weston Mercury; retrieved 15 November 2011.
↑  "Michelle Terry is The New Artistic Director of Shakespeare's Globe". אורכב מ-המקור ב-2017-09-29. נבדק ב-2017-07-25.
↑  BBC – BBC One Programmes – Reunited
↑  Terry wins Best Actress In A Supporting Role – Laurence Olivier Awards
מרכז הקונגרסים של וושינגטון

| --- | --- |

 מידע כללי
 סוג:  מרכז כנסים 
 על שם:  Walter Washington 
 כתובת:  Mount Vernon Square 
 מיקום:  וושינגטון די. סי. 
 מדינה:  ארצות הברית 
 בעלים:  Events DC 
 מפעיל:  Events DC 
 הקמה ובנייה
 תקופת הבנייה:  ? – פברואר 2000
 תאריך פתיחה רשמי:  מרץ 2003 
 חומרי בנייה:  פלדה, בטון 
 עלות:  659,000,000 דולר אמריקאי (נכון ל־2003) 
 סגנון אדריכלי:  אדריכלות פוסט-מודרנית 
 מידות
 שטח:  2,300,000 רגל רבועה 
 קומות:  4 
 קואורדינטות:  38°54′18″N 77°01′23″W﻿ / ﻿38.90494°N 77.02293°W﻿ / 38.90494; -77.02293
 אתר רשמי
 he
 
מרכז הכנסים וושינגטון הוא מרכז כנסים הממוקם בוושינגטון הבירה ששטחו 2.3 מיליון רגל רבוע (210,000 מטרים רבועים). המרכז בבעלות ומופעל על ידי זרוע הכנסים של העיר "Events DC". בניית המרכז הושלמה בשנת 2003. המרכז ידוע באירוח של תערוכות רבות של אמנות עכשווית, וכן באוספי אמנות ציבוריים רבים.
אירועים מרכזיים

שישה מתוך תשעת נשפי ההשבעה הרשמיים של ג'ורג' ווקר בוש ב-2005 נערכו במרכז הכנסים.
בשנת 2006 קבעה מועצת מחוז קולומביה כי מרכז הכנסים ייקרא על שמו של ראש העיר הראשון, וולטר א. וושינגטון. בשנת 2008 הוחלט להרחיב את המבנה ב-75,000 רגל רבוע (7,000 מטרים רבועים).
שישה מתוך עשרת הנשפים הרשמיים של השבעת ברק אובמה ב-2009 התקיימו במקום. המרכז היה האתר העיקרי של פסגת הביטחון הגרעיני ב-2010 בהובלת הנשיא אובמה.ועידת תרבות הפופ השנתית "Awesome Con" התארחה לראשונה במרכז ב-2013. האירוע השנתי גדל והפך לאחד לאירועים הגדולים ביותר מסוג זה בחוף המזרחי. האירוע ב-2013 משך כ-7,000 משתתפים, לעומת 70,000 משתתפים ב-2017.לאורך השנים הופיעו בוועידה דייוויד טננט, ג'ון בויגה, סטן לי, אלכס קינגסטון, ויליאם שאטנר, ג'ורג' טאקי ורבים אחרים.
מאז 2014 מתקיים במרכז פסטיבל הספרים הלאומי.
הערות שוליים

↑  Macyshyn, Katie (30 באפריל 2014). "WPA Goes Inside the Walter E. Washington Convention Center with Curator Joan Oshinsky". Washington Project for the Arts. נבדק ב-25 ביוני 2022. {{cite web}}:  (עזרה)
↑  Little, Becky (4 באוגוסט 2015). "Touring the Convention Center's 'Secret' Art Collection". DCist. נבדק ב-26 ביוני 2022. {{cite web}}:  (עזרה)
↑  "Actors, Musicians to Entertain Thousands". Associated Press. January 13, 2005; Weeks, Linton. "Dashing and Dancing". Washington Post. January 21, 2005.
↑  Stewart, Nikita. "Renaming Would Honor 1st Home-Rule Mayor". Washington Post. November 29, 2006.
↑  Samuelson, Ruth. "$10 Million Expansion Planned for Washington Convention Center". Washington City Paper. December 8, 2008. Accessed September 2, 2011; "Walter E. Washington Convention Center Plans $10M Expansion". Washington Business Journal. December 5, 2008. Accessed September 2, 2011.
↑  Amy, Leaman (5 בינואר 2009). "Obama to Host Virtual Ball". Washingtonian magazine. נבדק ב-4 במאי 2009. {{cite news}}:  (עזרה); "Obama adds 'Neighborhood Ball' for D.C. residents". Atlanta Journal-Constitution. 5 בינואר 2009. נבדק ב-4 במאי 2009. {{cite news}}:  (עזרה)
↑  Halsey III, Ashley; Ruane, Michael E.; Shaver, Katherine (8 באפריל 2010). "Nuclear Security Summit Promises Gridlock for Downtown D.C." Washington Post. נבדק ב-12 באפריל 2010. {{cite news}}:  (עזרה); Brown, Emma (12 באפריל 2010). "Downtown Area Prepares to Cope with Disruptions from Summit". Washington Post. נבדק ב-12 באפריל 2010. {{cite news}}:  (עזרה); Thomson, Robert (12 באפריל 2010). "The Week Ahead for Traffic, Transit". Washington Post. נבדק ב-12 באפריל 2010. {{cite news}}:  (עזרה)
↑  http://awesome-con.com/about-us/ Awesome Con - About Us
↑  https://www.washingtonpost.com/goingoutguide/over-awesome-con-weekend-dc-will-prove-its-geek-to-wonk-ratio/2017/06/15/b0d2c3ba-4fb1-11e7-b064-828ba60fbb98_story.html Over Awesome Con weekend, D.C. will prove its geek-to-wonk ratio
↑  Charles, Ron (2014-01-09). "National Book Festival to relocate from the Mall to the D.C. convention center". Style. The Washington Post. ארכיון מ-2014-01-09. נבדק ב-2015-06-06.
| --- | --- |
בקרת זהויות :  NLI: 987007282386205171  LCCN: sh2003005776  MusicBrainz: a8ccee32-c31c-442b-a0ed-a567e16723ed  SUDOC: 169971570 
מרכז הכנסים וולטר א' וושינגטון
אולם נשפים C
ארוחה במרכז ב-17 ביולי 2008